मन्त्रीका कामबारे छलफल गर्न रास्वपाले बोलायो बैठक
सत्तारुढ दल राष्ट्रिय स्वतन्त्र पार्टी (रास्वपा)ले सरकारमा सहभागी मन्त्रीहरुले गरेका काम कारबाहीका विषयमा छलफल गर्न संसदीय दलको बैठक बोलाएको छ ।
काठमाडौँ — सत्तारुढ दल राष्ट्रिय स्वतन्त्र पार्टी (रास्वपा)ले सरकारमा सहभागी मन्त्रीहरुले गरेका काम कारबाहीका विषयमा छलफल गर्न संसदीय दलको बैठक बोलाएको छ । बैठक आइतबार साँज ५ बजे सिंहदरबारस्थित दलको कार्यालयमा बस्ने सचेतक निशा डाँगीले जानकारी दिइन् । वर्तमान सरकारमा रास्वपाबाट चार मन्त्री सहभागी छन् । सचेतक डाँगीका अनुसार दलको बैठकमा संसदको काम कारबाहीमा पार्टीको प्रभावकारी उपस्थिति र भूमिकाको सम्बन्धमा छलफल हुने छ । त्यस्तै, बैठकले संसदमा प्रस्तुत विधेयकहरू माथि पार्टीको साझा धारणा बनाउने एजेण्डा छ । 